钦定古今图书集成/明伦汇编/官常典/第091卷 > 越王谊 吴王诚 韩王𫍯 曹王熙让
## 钦定古今图书集成/明伦汇编/官常典/第091卷 > 越王谊 吴王诚 韩王𫍯 曹王熙让

纪王《熙谨　》《蕲王熙诲》。

按《五代史周世宗家人传》，世宗子七人，长曰宜哥，次
二皆未名，次曰恭皇帝，次曰熙让，次曰熙谨，次曰熙
诲，皆不知其母为谁氏。宜哥与其二皆为汉诛。太祖
即位，诏赐皇孙名谊，赠左骁卫大将军，诚，左武卫大
将军，𫍯左屯卫大将军。显德三年，群臣请封宗室，世
宗谓“为国日浅，恩信未及于人，须功德大成，庆流于
世，而后议之可也。”明年夏四月癸未，先封太祖诸子。
诏曰：“父子之道，圣贤不忘，再思夭阏之端，愈动悲伤
之抱。故皇子左骁卫大将军谊，在武卫大将军诚、左
屯卫大将军𫍯等，载惟往事，有足伤怀，宜增一字之
封，仍赠三台之秩。谊可赠太尉，追封越王；诚太傅、吴
王；𫍯太保、韩王”，而皇子在者皆不封。六年，北复三关，
遇疾还京师。六月癸未，皇子宗训特进左卫上将军，
封梁王，而宗让亦拜左骁卫上将军，封燕国公。后十
日而世宗崩，梁王即位，是为恭皇帝。其年八月，宗让
更名熙让，封曹王。熙谨、熙诲皆前未封爵，遂拜熙谨
右武卫大将军，封纪王，熙诲左领军卫大将军，封蕲
王。皇朝乾德二年十月，熙谨卒，熙让、熙诲，不知其所
终。